Tore Magnussen

Tore Magnussen (født 12. juli 1938, død 3. mai 2013) var en norsk bokser. Han var oppvokst på Sandaker i Oslo og representerte Pugilist. Han debuterte i 1954 og bokset 222 kamper som amatør. Magnussen ble norgesmester åtte år på rad i perioden 1958–1965 (en gang i lettvekt, tre i lett weltervekt, fire i weltervekt). Han ble tildelt kongepokalen i 1962 og 1965. Han ble nordisk mester i 1965 og bokset i ti landskamper.

Fra 1965 til 1972 bokset Magnussen 27 kamper som profesjonell. Han vant 15 av kampene. Høydepunktet var kampen om europamestertittelen i lettvekt mot spanske Pedro Carrasco i Barcelona i 1969. I 1971 la han opp etter å ha blitt slått ut av franskmannen Dominique Azzaro.

Magnussen var kjent for godt overblikk og god teknikk. Han var ikke av de aller mest hardtslående og scoret ofte poeng ved slag mot kroppen.

NM-gull

Referanser

Eksterne lenker 
 
 Tore Magnussen (norskboksehistorie.blogg.no).

Norske boksere
Personer fra Oslo
Norgesmestere i boksing
Kongepokalvinnere i boksing